รัฐบาลไทย-ข่าวทำเนียบรัฐบาล-มหาดไทย เสริมสร้างองค์ความรู้ให้แก่ข้าราชการบรรจุใหม่ ผ่านหลักสูตร “การเป็นข้าราชการที่ดี” รุ่นที่ 66 เน้นย้ำให้ยึดมั่นในหลักจริยธรรม รู้จักเตรียมความพร้อมและสร้างโอกาสในการปฏิบัติ
วันพฤหัสบดีที่ 14 พฤศจิกายน 2562
มหาดไทย เสริมสร้างองค์ความรู้ให้แก่ข้าราชการบรรจุใหม่ ผ่านหลักสูตร “การเป็นข้าราชการที่ดี” รุ่นที่ 66 เน้นย้ําให้ยึดมั่นในหลักจริยธรรม รู้จักเตรียมความพร้อมและสร้างโอกาสในการปฏิบัติ
มหาดไทย เสริมสร้างองค์ความรู้ให้แก่ข้าราชการบรรจุใหม่ ผ่านหลักสูตร “การเป็นข้าราชการที่ดี” รุ่นที่ 66 เน้นย้ําให้ยึดมั่นในหลักจริยธรรม รู้จักเตรียมความพร้อมและสร้างโอกาสในการปฏิบัติหน้าที่
วันที่ 13พ.ย.2562 เวลา 10.00น.ณ ห้องประชุมอัษฎางค์ ชั้น5อาคารดํารงราชานุสรณ์ กระทรวงมหาดไทยนายสมคิด จันทมฤก รองปลัดกระทรวงมหาดไทยได้รับมอบหมายจากนายฉัตรชัย พรหมเลิศ ปลัดกระทรวงมหาดไทยเป็นประธานเปิดโครงการศึกษาอบรมหลักสูตร“การเป็นข้าราชการที่ดี”รุ่นที่66ประจําปีงบประมาณ พ.ศ. 2563 จัดโดย สถาบันดํารงราชานุภาพ กระทรวงมหาดไทย เพื่อให้ข้าราชการบรรจุใหม่ได้เรียนรู้ระเบียบแบบแผนของราชการและการเป็นข้าราชการที่ดี มีผู้เข้ารับการศึกษาอบรม จํานวน 100 คน ประกอบด้วย ข้าราชการจากหน่วยงานในสังกัดกระทรวงมหาดไทย (มท.) และกระทรวงการอุดมศึกษา วิทยาศาสตร์ วิจัยและนวัตกรรม (อว.) ใช้ระยะเวลาศึกษาอบรม รวม10วัน ระหว่างวันที่13 - 22พฤศจิกายน2562ณ วิทยาลัยมหาดไทย อําเภอบางละมุง จังหวัดชลบุรี โดยมีนายอังกูร สุ่นกุล ผู้อํานวยการสถาบันดํารงราชานุภาพกล่าวรายงาน
โอกาสนี้นายสมคิด จันทมฤก รองปลัดกระทรวงมหาดไทยได้กล่าวแสดงความยินดีกับข้าราชการบรรจุใหม่ พร้อมบรรยายพิเศษในหัวข้อเรื่อง“การเป็นข้าราชการที่ดี”โดยมีใจความตอนหนึ่งว่าขึ้นชื่อว่า‘ข้าราชการ’นั้น การตระหนักในเรื่อง‘จริยธรรมของข้าราชการ’ย่อมเป็นสิ่งสําคัญและจําเป็นอย่างมาก หากข้าราชการซึ่งเป็นกลไกของทางราชการขาดซึ่งจริยธรรม จิตสํานึก หรืออุดมการณ์เพื่อส่วนรวมแล้ว ก็จะทําให้ข้าราชการประพฤติมิชอบในวงราชการได้การกระทําหรือผลงานใดๆ ที่ปรากฏออกมาก็จะขาดประสิทธิภาพหรือไม่มีประสิทธิภาพมากเท่าที่ควร ทั้งนี้ เนื่องจากจิตใจหรือจริยธรรมมีส่วนสําคัญในการกําหนดพฤติกรรมของตัวบุคคล ดังนั้น‘จริยธรรมของข้าราชการ’จึงมีส่วนแสดงให้เห็นถึงการเป็นข้าราชการที่มี‘คุณธรรม’อันเป็นสิ่งที่ข้าราชการทุกคนพึงยึดถือไว้ควบคู่กันกับการเป็นข้าราชการที่มี‘คุณภาพ’นอกจากนี้ การเตรียมความพร้อมและสร้างโอกาสให้แก่ตนเอง ย่อมถือเป็นสิ่งสําคัญที่ทําให้แต่ละคนก้าวไปสู่ความสําเร็จในสายอาชีพได้ โดยความพร้อมและโอกาสในที่นี้ย่อมหมายถึง (1)ความพร้อมทางร่างกายและจิตใจทั้งในส่วนของบุคลิกภาพ และทัศนคติที่ดีต่อการทํางาน (2) ความพร้อมในด้านความรู้ความสามารถ หมั่นศึกษาและเรียนรู้สิ่งที่จําเป็นต่อการทํางานเพิ่มเติมอยู่เสมอ (3) ความพร้อมในด้านประสบการณ์ สั่งสมความเชี่ยวชาญในสายอาชีพ ซึ่งเป็นสิ่งที่ต้องสังเกตและเรียนรู้ด้วยตนเองจากข้อค้นพบหรือข้อผิดพลาดต่างๆ ที่เกิดขึ้น (4) ความพร้อมในเรื่องครอบครัว สามารถจัดการปัญหาชีวิตส่วนตัวได้ และบริหารทางการเงินเป็น (5) โอกาสที่จะได้รับความไว้วางใจจากผู้บังคับบัญชาสามารถปฏิบัติหน้าที่ของตนจนสําเร็จทุกครั้งเมื่อได้รับการมอบหมายงาน และจัดลําดับความสําคัญก่อนหลังของงานแต่ละงานได้ (6) โอกาสในการได้รับการสนับสนุนจากผู้ร่วมงาน หมั่นสร้างกัลยาณมิตรในหมู่ผู้ร่วมงาน และไม่สร้างศัตรูในที่ทํางาน และ (7) โอกาสในการแสดงศักยภาพได้อย่างเต็มที่ ปฏิบัติงานในตําแหน่งที่เหมาะสมกับความรู้ความสามารถและความถนัดของตน
ท้ายสุดนายสมคิด จันทมฤก รองปลัดกระทรวงมหาดไทยได้กล่าวว่า การศึกษาอบรมครั้งนี้ถือเป็นจุดเริ่มต้นในการเป็นข้าราชการที่ดี จึงขอให้ผู้เข้ารับการศึกษาอบรมทุกคนตั้งใจเรียนและมีส่วนร่วมในการแลกเปลี่ยนความรู้ระหว่างกัน เพื่อให้สามารถนําสิ่งที่ได้เรียนรู้จากการศึกษาอบรมดังกล่าวไปใช้ในการปฏิบัติราชการได้อย่างมีประสิทธิภาพและขอให้ใช้โอกาสนี้ในการสานสัมพันธ์ที่ดีระหว่างกัน เพื่อเป็นเครือข่ายการทํางานร่วมกันต่อไปในอนาคต อันจะก่อให้เกิดประโยชน์สูงสุดต่อประชาชน และราชการ พร้อมกันนี้ขอให้ทุกคนร่วมกันสร้างสังคมคุณธรรม ผ่านการพัฒนาตนเองตามหลักคุณธรรม 4 ประการ คือ พอเพียง วินัย สุจริต จิตอาสา เพื่อนําประเทศชาติไปสู่ความมั่นคง มั่งคั่ง ยั่งยืน สืบไป.
กองสารนิเทศ สป.มท.
ครั้งที่ 193/2562